পল স্টার্লিং
পল রবার্ট স্টার্লিং (ইংরেজি: Paul Stirling; জন্ম: ৩ সেপ্টেম্বর, ১৯৯০) উত্তর আয়ারল্যান্ডের বেলফাস্টে জন্মগ্রহণকারী বিশিষ্ট আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য হিসেবে তিনি স্বীকৃত। ডানহাতে ব্যাটিংয়ের পাশাপাশি ডানহাতি অফ-ব্রেক বোলিং করে থাকেন পল স্টার্লিং। দলে তিনি মূলতঃ উদ্বোধনী ব্যাটসম্যান হিসেবে মাঠে নামেন। আয়ারল্যান্ড ক্রিকেট দলের নিয়ন্ত্রণকারী সংস্থা ক্রিকেট আয়ারল্যান্ডের সাথে পূর্ণাঙ্গকালীন চুক্তিতে আবদ্ধ তিনি।